
Z A P I S N I K

47. sjednice Vijeća Mjesnog odbora Ivanja Reka,
održane 13. veljače 2025. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 47. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 46. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Izvješće o radu VMO Ivanja Reka za 2024. godinu
2. Program rada VMO Ivanja Reka za 2025. godinu
3. Aktualna komunalna problematika
4. Korištenja prostora MS
5. Razno: izvješća , pitanja i prijedlozi













Ad 1. Izvješće o radu VMO Ivanja Reka za 2024. godinu

Jednoglasno prihvaćeno.

IZVJEŠĆE O RADU
Vijeća Mjesnog odbora Ivanja Reka
za  2024.


U 2024. godini rad Vijeća se odvijao u skladu sa Statutom Grada Zagreba, Pravilima Mjesnog odbora Ivanja Reka, Poslovnikom o radu Vijeća i Programom rada Vijeća Mjesnog odbora Ivanja Reka.

Vijeće je u 2024 održalo 12 (dvanaest ) sjednica. Sjednicama je prisustvovalo prosječno po 5 članova Vijeća (100%),  Nije bilo odgođenih, a niti prekinutih sjednica zbog nedovoljno broja prisutnih članova Vijeća.  
Prosječno trajanje sjednica Vijeća bilo je 2,00 sata. 
Na sjednicama  se ukupno raspravljalo o 41 točki dnevnog reda.
Donesena su sljedeći akti:  

· Godišnji izvještaj o izvršenju Financijskog plana  MO Ivanja Reka za 2024., 
· Financijski plan Mjesnog odbora Ivanja Reka za 2025.
· Plan potreba MO za 2024.godinu
· Prijedlog  proiriteta za Plana malih komunalnih akcija za 2025.
· Izvješće o radu Vijeća Mjesnog odbora Ivanja Reka za 2023.,
· Program rada Vijeća Mjesnog odbora za 2024.
· Vijeće je dalo pozitivno mišljenje na 8 zahtjeva (korisnika) za povremeno korištenje prostora Mjesnog odbora i 3 zahtjeva za jednokratno korištenje prostora MO.
· Vijeće Mjesnog odbora je donijelo o utrošku sredstava iz Plana potreba za 2024.

· Na 12 sjednica Vijeće je raspravljalo o zahtjevima građana te prijedlozima vijećnika, te slalo dopise nadležnim gradskim uredima.
· Doneseno je 40 zaključka.

Predsjednik Vijeća je  redovito sazivao sjednice Vijeća, predlagao dnevni red i predsjedavao svim sjednicama Vijeća u 2024. godini. Surađivao je s predsjednikom Gradske četvrti Peščenica - Žitnjka u sastavljanju dnevnog reda, te prisustvovao Koordinacijama predsjednika Gradske četvrti Peščenica - Žitnjak i predsjednika Mjesnih odbora Gradske četvrti Peščenica – Žitnjka.

Članovi Vijeća su svoj rad realizirali prvenstveno kroz sudjelovanje na sjednicama Vijeća, na koje su se redovito odazivali. Članovi su na sjednicama raspravljali i iznjašnjavali se o svim pitanjima koja su bila na dnevnom redu, te davali inicijative i prijedloge radi poboljšanja života građana na svom području. Također su organizirali redovita tjedna dežurstva u sjedištu Mjesnog odbora radi primanja građana.

Vijeće je u svom radu nastojalo riješiti zahtjeve građana, te je poduzimalo mjere u okviru svojih nadležnosti kroz prijedloge za Plan malih komunalnih akcija i Aktualnu komunalnu problematiku, upoznavanje Vijeća Gradske četvrti Peščenica - Žitnjak i nadležnih gradskih ureda sa zahtjevima i potrebama građana Mjesnog odbora Ivanja Reka dostavljajući zapisnike i zaključke sa sjednica Vijeća.



Ad 2. Program rada VMO Ivanja Reka za 2025. godinu

Jednoglasno prihvaćeno.

Program rada Vijeća Mjesnog odbora Ivanja Reka za 2025.		                                      	
a) Polazne odrednice

Vijeće Mjesnog odbora Ivanja Reka polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Ivanja Reka.
Naravno, polazne odrednice i ciljevi i zadaci programa rada Vijeća Mjesnog odbora Ivanja Reka ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Ivanja Reka kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Ivanja Reka s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Ivanja Reka koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

	Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
1. Izgradnja i asfaltiranje parkirališta.
1. Uređenje i asfaltiranje pješačkih staza i nogostupa.
1. Regulacija prometa postavom prometne signalizacije.
1. Pojačanje postojeće javne rasvjete u ulicama.
1. Uređenje i opremanje dječjih igrališta potrebnim sadržajima.
1. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
1. Briga o problematici vezanoj uz zaštitu okoliša i sigurnost građana u Mjesnom odboru Ivanja Reka.
1. Pojačati aktivnosti vezane za zaštitu okoliša, kako s razine Grada tako i Ministarstva zaštite okoliša, pogotovo kad je u pitanju rješavanje divljih deponija i uređenje makadamskog puta iza crkve.
1. Inicirati pokretanje postupka promjene i izmjene Prostornog plana za naselje Ivanja Reka, Obilježavanje Dana Mjesnog odbora Ivanja Reka.
1. Sve navedene polazne odrednice ovise o osnovnoj odrednici koja se prepoznaje po stupnju uspješnosti:

10. suradnje Vijeća Mjesnog odbora Ivanja Reka s građanima,
10. suradnje Vijeća Mjesnog odbora Ivanja Reka s Vijećem Gradske četvrti Peščenica-Žitnjak i Uredom za mjesnu samoupravu.

Navedene odrednice uvjetuju i usmjeravaju izravno uspješnost rada Vijeća Mjesnog odbora Ivanja Reka a neizravno pridonose uspješnoj realizaciji rada Vijeća Gradske četvrti Peščenica-Žitnjak.

1. Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg mjesnog odbora, Vijeće Mjesnog odbora Ivanja Reka  postavlja sljedeće ciljeve:

1. Koordinirano u suradnji s građanima sustavno prikupljanje svih podataka bitnih za Mjesni odbor Ivanja Reka o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana Mjesnog odbora Ivanja Reka  s istim.
1. Koordinirano s Vijećem Gradske četvrti Peščenica-Žitnjak sustavno i kontinuirano planiranje rješavanja manjih komunalnih potreba koje Vijeće Mjesnog odbora Ivanja Reka selektira i predlaže Vijeću Gradske četvrti kao prioritete programa Malih komunalnih akcija za tekuće i iduće razdoblje.
1. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Ivanja Reka koji se ne mogu, zbog svoje obimnosti i složenosti, rješavati kroz program Malih komaunalnih akcija.
1. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Ivanja Reka.
1. Permanentno nastojanje za što učinkovitijom suradnjom Vijeća Mjesnog odbora Ivanja Reka s Vijećem Gradske četvrti Peščenica-Žitnjak i Uredom za mjesnu samoupravu.

1. Zadaci i rokovi

Na osnovi ovih, programom postavljanih ciljeva, Vijeće Mjesnog odbora Ivanja Reka  će u svome radu i na svojim sjednicama tijekom 2025. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske  četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
1. Kontinuirano praćenje aktualne komunalne problematike na području Mjesnog odbora Ivanja Reka – naselja, te utvrđivanja
                  a)  Prioriteta održavanja komunalne infrastrukture u okviru Malih komunalnih  
    akcija koje donosi Vijeću Mjesnog odbora Ivanja Reka.
b)  Utvrđivanja prioriteta za Plan komunalnih aktivnosti Vijeća Gradske četvrti 
    Peščenica-Žitnjak
     c)  Složenih i većih komunalnih potreba nadležnim tijelima Grada po propisanoj  
          proceduri (kontinuirano  kroz cijelu godinu).

    d)  Program prijedloga za donošenje održavanja komunalne infrastrukture Gradske 
         četvrti Peščenica-Žitnjak (kontinuirano kroz cijelu godinu).

1. Davanje mišljenja o prijedlozima akata i programima koja od Vijeća Mjesnog odbora Ivanja Reka zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Ivanja Reka (kada bude zatražena i ponuđena).
1. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Ivanja Reka (kontinuirano kroz cijelu godinu).
1. Predlaganje prioriteta  za donošenje Plana komunalnih aktivnosti Gradske četvrti Peščenica – Žitnjak  za 2026. (listopad  2025)
1. Donošenje  Plana komunalnih akcija MO Ivanja Reka za 2026 (listopad 2025.)
1. Donošenje Financijskog plana Vijeća Mjesnog odbora Ivanja Reka za 2026. (prosinac  2025.).
1. Donošenje Izvješća o radu Vijeća Mjesnog odbora Ivanja Reka za 2025. (veljača 2025.).
1. Donošenje Programa rada Vijeća Mjesnog odbora Ivanja Reka“ za 2025. (veljača 2025.).
1. Donošenje Godišnjeg izvješća o izvršenju financijskog plana  Vijeća Mjesnog odbora Ivanja Reka za 2024. (srpanj 2025.)
1. Sudjelovanja i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog Ivanja Reka (prema dospijeću prijedloga).
1. Raspravljanje i predlaganje rješavanja problema o zaštiti okoliša, sigurnosnom i društvenom standardu građana Mjesnog odbora Ivanja Reka (kontinuirano kroz cijelu godinu). 

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
0. dosegnutoj razini odvijanja propisanog i opisanog rada Vijeća Mjesnog odbora Ivanja Reka.
0. suradnji Vijeća Mjesnog odbora Ivanja Reka s Vijećem Gradske četvrti Peščenica-Žitnjak i s predsjednikom Vijeća Gradske četvrti.
0. suradnji Vijeća Mjesnog odbora s građanima Mjesnog odbora Ivanja Reka, te o izvršenju proračunskih stavki koje se odnose na Mjesnu samoupravu Grada Zagreba.


Ad 3. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o općenitim komunalnim problemima vezano za sprječavanje navoženja ilegalnog glomaznog otpada i čišćenja istog na području Ivanje Reke i istočnog dijela Grada Zagreba te o zaključcima koji su doneseni od strane VMO I. Reka ali se još uvijek čekaju odgovori i povratni dopisi od nadležnih Gradskih ureda.


Ad 4. Korištenje prostora MO Ivanja Reka

Damir Ranec, predsjednik Vijeća Mjesnog odbora:

Ističe da je zaprimljen zahtjev za jednokratno korištenje prostora Mjesne samouprave:
1. Udruga umirovljenika Ivanja Reka

U Raspravi su sudjelovali i svi ostali članovi vijećnici.

Nakon rasprave Vijeće jednoglasno donosi:

Z A K L J U Č A K
o jednokratnom korištenju prostora 

Vijeće Mjesnog odbora Ivanja Reka odobrava jednokratno korištenje prostora za Udrugu umirovljenika Ivanja Reka koju zastupa Željko Ranec u terminu nedjelja 23.03.2025 od 15-22h


Ad 5. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

U tjednu od 03.02.2025. nastavili se radovi na krčenju i poravnavanju navoza s mehanizacijom i buldožerom poljoprivrednih površina u vlasništvu RH na prostoru druge čestice, južno od javnog puta prema nasipu GOK-a

26.01.2025. napravljena prijava prema Komunalnom redarstvu za izdavanje naloga za čišćenje smeća uz Ivanjorečku cestu od kbr. 114 do Ul. Mije Haleuša 

22.01.2025. ponovno upućen dopis prema Gradskom uredu za mjesnu samoupravu za postavljanje košarica za otpatke na šetnici uz Ivanjorečku cestu kod OŠ I. Reka te uz Slavonsku aveniju od Lesnine do Ul. sv. Ivana

18.01.2025. upućen dopis prema ZET-u za ponovno razmatranje za izmjenu voznog reda linije 284, nastavno na dobiven negativan odgovor od ZET-a tijekom prosinca 2024. godine

28.01.2025. upućena prijava prema nadležnom poduzeću za izmjenu neispravnih rasvjetnih tijela na stupovima javne rasvjete na lokacijama u MO Ivanja Reka

10.02.2025. na lokaciji kod OŠ Ivanja Reka održan sastanak s gradonačelnikom Dugog Sela i suradnicima, sukladno inicijativi i pozivu od predsjednika VMO I. Reka, vezano za pokretanje radova na uređenju površina iza OŠ Ivanja Reka prema nasipu GOK-a koje su u vlasništvu Grada D. Selo

10.02.2025. upućen dopis prema Zagrebačkim cestama za potrebu radova na primicanju razmaknutih betonskih blokova na nasipu GOK-a kod pročistača s ciljem sprečavanja ilegalnog navoženja smeća

12.02.2025. upućen dopis prema Odjelu za poljoprivredu kako bi se uredili javni putevi koji vode prema poljoprivrednim površinama na području iza Crkve i dalje prema nasipu GOK-a i Savi

12.02.2025. upućen dopis prema Sektoru za promet za dobivanje povratnih informacija oko statusa aktivnosti za postavljanje pješačkog semafora na Ivanjorečkoj cesti kod kbr. 64

12.02.2025. ponovno upućen dopis prema Zagrebačkim cestama za potrebu iscrtavanja horizontalne signalizacije kod ambulante, odnosno kružnog toka Ul. Dane Grubera

13.02.2025. ponovno upućen dopis sa donesenim zaključcima prema Gradskom uredu za gospodarstvo vezano za mogućnost dobivanja suglasnosti za uređenje neuređenog prostora između Crkve i OŠ Ivanja Reka koje je u vlasništvu RH

12.02.2025. ponovno upućen dopis prema Sektoru za promet vezano za uspostavu vibracijskih traka u zoni križanja Slavonske avenije i Ul. sv. Ivana

Dovršeno u 21.00 sati.

KLASA:024-08/25-003/404

Zagreb, 13.02.2025.

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
